Eks 18 (Maart 3) - Bybelskool vir Bereane
Eks 18 (Maart 3)
March 3, 2016 nati@stander.co.za
Eks 18:17 Die verhouding tussen Moses en sy skoonpa is verstommend. Daar is opregte belangstelling en betrokkenheid van die kant van Jetro. En by Moses is daar nie liggeraaktheid as hy deur die ouer (en wyser) persoon gekorrigeer word nie. Hy sien nie Jetro as ‘n bedreiging nie. Moses en Jetro stel vir ons die voorbeeld dat familieverhoudinge gesond kan wees.
Hoe lyk my familieverhoudings? Neem ek dalk soms te maklik aanstoot? Is ek te liggeraak? Laat ek toe dat mense in my lewe inspreek? Is die manier waarop ek in familie se lewe inspreek, sensitief genoeg? Steek ek nie soms my neus in sake wat nie op my betrekking het nie?
Gebed: Kom ons vra die Here om ons met wysheid te seën sodat ons sal weet hoe om in ons familieverhoudings op te tree met balans, erkenning van grense, en tonne respek en sensitiwiteit.
Previous PostEksodus 17 (2 Maart)Next PostEksodus 19 (Mrt 4)